钦定古今图书集成/明伦汇编/氏族典/第375卷 > 《凌迪知万姓统谱》 > 董廷兰
## 钦定古今图书集成/明伦汇编/氏族典/第375卷 > 《凌迪知万姓统谱》 > 董廷兰

按《唐书房琯传》：“琴工董廷兰出入琯所，琯昵之。廷兰
藉琯势，数招赇谢，为有司劾治。”

===董晋===按《唐书董晋传》：“晋字混成，河中虞乡人。擢明经，拜秘
书省校书郎，待制翰林。出从淮南崔圆府为判官。还
朝，累迁祠部郎中。大历中，李涵持节送崇徽公主于
回纥，署晋判官。还迁秘书少监。德宗立，授太府卿左
散骑常侍，兼御史中丞，知台事。出为华州刺史。朱泚
反，晋走行在，改国子祭酒，宣慰恒州，迁左金吾卫大”
将军，改尚书左丞。贞元五年，以门下侍郎同中书门
下平章事。九年，罢为礼部尚书，以兵部尚书为东都
留守。李万荣死，诏晋检校尚书左仆射，为宣武节度
副大使，知节度事。汴士素骄，晋谦愿俭简，事多循仍，
故军相安。在军凡五年，卒，年七十六，赠太傅，谥曰恭
惠。